Slovakia Futbala Unuiĝo

La Slovakia Futbala Unuiĝo, slovake Slovenský futbalový zväz (SFZ), estas la nacia futbala asocio en Slovakio, unuavice federacio de la landaj futbalkluboj. Ĝi estas la landa asocio de la Federacio Internacia de Futbalo Asocia aŭ mallonge FIFA kaj de la Unio de Eŭropaj Futbal-Asocioj aŭ mallonge UEFA, kaj fondiĝis unuafoje en 1938 kaj duafoje en 1993. Antaŭe, de 1923 ĝis 1938, kaj poste de 1945 ĝis 1992 la slovakaj futbalistoj kun la sportaj kolegoj de la Ĉeĥia Futbala Asocio kune membris en la Ĉeĥoslovakia Futbala Asocio, ĉeĥe Československá asociace fotbalová (ČSAF). La unuiĝo havas sian sidejon en Bratislavo kaj, kun ĉirkaŭ 430 000 membroj, estas la plej granda organizaĵo en la lando. La vira slovaka nacia teamo de futbalo kaj paralela virina nacia teamo plus plurŝtupaj junulaj teamoj konkuras nome de la federacio. Eksteraj ligiloj Oficiala retejo